Biblia Hebraica Stuttgartensia

**Biblia Hebraica Stuttgartensia** ( — Штутгарцкая габрэйская Біблія), скарочана ****, часам **BH<sup>4</sup>** — крытычная рэдакцыя масарэцкага тэксту Юдэйскай Бібліі паводле Ленінградзкага кодэксу, дапоўненая масарэцкімі і тэкстуальна-крытычнымі заўвагамі. Чацьвертая рэдакцыя сэрыі , запачаткаванай . Выдадзеная Deutsche Bibelgesellschaft (нямецкім Біблійным таварыствам) у Штутгарце.

## Мінуўшчына

 — выпраўленае Нямецкім Біблійным таварыствам трэцяе выданьне *Biblia Hebraica*, адрэдагаванае . Першая друкаваная Біблія, заснаваная на Ленінградзкім кодэксе. Цалкам перагледжаная крытычная частка. Выдавалася 15-ю часткамі ў 1968—1976 роках; у 1977 выйшла поўнае аднатомнае выданьне, якое пасьля перавыдавалася ў 1983, 1987, 1990. Чацьвертае выданьне  было перагледжанае і пераразьмеркаванае ў 1997.

Асноўныя адрозьненьні  і :
* новы від гарнітуры ў сувязі зь пераходам да машыннага набору;
* тэкст выданьня больш адпавядае арыгінальнаму тэксту Ленінградзкага кодэкса;
* у тэксьце цалкам прыведзеныя як вялікая, так і малая масоры;
* цалкам перагледжаны крытычны апарат тэксту.

У 2014 року Deutsche Bibelgesellschaft выдала чытацкую вэрсію *Biblia Hebraica Stuttgartensia*, якая месьціць той самы тэкст, але без масораў на палёх, а заўвагі замест дадатку ў канцы кнігі перанесеныя ў зноскі ўнізе старонак.

## Зьмест

Тэкст  — «дакладная» (глядзіце ніжэй) копія масарэцкага тэксту, які захаваўся ў Ленінградзкім кодэксе. Рэдактары ўстрымаліся нават ад выпраўленьня відавочных памылак перапісчыкаў (яны пералічаныя ў даведкавай сэкцыі). Таксама не дадаваліся дыякрытыкі, якія адсутнічаюць у Ленінградзкім кодэксе.

Аднак, у адрозьненьне ад крыніцы, Хронікі былі перанесеныя ў канец , як гэта сустракаецца ва ўсіх юдэйскіх Бібліях, у той час у кодэксе пасьля гэтай кнігі ідуць яшчэ Псальмы.

 традыцыйна падзяляецца на тры разьдзелы: Тору (תורה «інструкцыя»), Нэвіім (נבאים «прарокі») і Кетувім (כתבים «пісаньні»).

На палях разьмешчаныя масарэцкія нататкі. Яны ўзятыя з кодэксу, аднак былі значна выпраўленыя дзеля дакладнейшага дапасаваньня і лепшага разуменьня. Больш за тое, дзеля тлумачэньня гэтых нататак створаныя асобныя кнігі. Некаторыя з нататак, пазначаныя *sub loco* (), азначаюць, што тут паўстала праблема з разуменьнем, часта гэтыя нататкі нават супярэчаць тэксту.

Зноскі пазначаюць магчымыя выпраўленьні ў юдэйскім тэксьце. Многія заснаваныя на Самарытанскім Пяцікніжжы, Скрутках Мёртвага мора і на раньніх перакладах Бібліі — Сэптуагінце, Вульгаце і Пэшыце. Астатнія — .

## Парадак кніг

Парадак разьмяшчэньня кнігаў адпавядае Ленінградзкаму кодэксу, у тым ліку ў Кетувіме, дзе ён адрозны ад традыцыйных гэбрайскіх Бібліяў. Так, кніга Ёва стаіць паміж Псальмамі і Выслоўямі, а Пяцёх мэгілёт разьмешчаныя ў парадку: Рут, Найвышэйшая песьня, Эклезіяст, Ераміін плач, Эстэр. Зьмененае разьмяшчэньне толькі Хронікаў.

### [[Тора]]
: 1. Род [בראשית / Bere’shit]
: 2. Выхад [שמות / Shemot]
: 3. Лявіт [ויקרא / Vayikera’]
: 4. Лікі [במדבר / Bamidebar]
: 5. Паўтораны Закон [דברים / Devarim]

### [[Нэвіім]]
: 6. Ісуса [יהושע / Yehoshua‛]
: 7. Судзьдзі [שופטים / Shophetim]
: 8. Самуіл (I & II) [שמואל / Shemuel]
: 9. Цароў (I & II) [מלכים / Melakhim]
: 10. Ісая [ישעיה / Yesha‛yahu]
: 11. Ерамія [ירמיה / Yiremiyahu]
: 12. Езэкііль [יחזקאל / Yekhezq’el]
: 13. Дванаццаць прарокаў [תרי עשר]
:: a. Асія [הושע / Hoshea‛]
:: b. Ёілі [יואל / Yo’el]
:: c. Амос [עמוס / Amos]
:: d. Аўдзей [עובדיה / ‛Ovadyah]
:: e. Ёна [יונה / Yonah]
:: f. Міхей [מיכה / Mikhah]
:: g. Навум [נחום / Nakhum]
:: h. Абакум [חבקוק /Havaquq]
:: i. Сафон [צפניה / Tsephanyah]
:: j. Агей [חגי / Khagai]
:: k. Захарыя [זכריה / Zekharyah]
:: l. Малахія [מלאכי / Mal’akhi]

### [[Кетувім]]
: Паэтычныя кнігі:
:: 14. Псальмы [תהלים / Tehilim]
:: 15. Ёў [איוב / ’Iyov]
:: 16. Выслоўі [משלי / Mishlei]
: «Пяць скруткаў»:
:: 17. Рут [רות / Ruth]
:: 18. Найвышэйшая песьня [שיר השירים / Shir Hashirim]
:: 19. Эклезіяст [קהלת / Qoheleth]
:: 20. Лямант [איכה / Eikhah]
:: 21. Эстэр [אסתר / Esther]

: Рэшта:
:: 22. Данііл [דניאל / Dani’el]
:: 23. Эзра-Нээмія [עזרא ונחמיה / ‛Ezra’ veNekhemiah]
:: 24. Хронікі (I & II) [דברי הימים / Diverei Hayamim]

## Літаратура
Выданьні :
* *Biblia Hebraica Stuttgartensia*, Standard Edition, ISBN 978-3-438-05218-6
* *Biblia Hebraica Stuttgartensia*, Pocket Book Edition, ISBN 978-3-438-05219-3
* *Biblia Hebraica Stuttgartensia*, Study Edition (paperback), ISBN 978-3-438-05222-3
* *Biblia Hebraica Stuttgartensia*, Wide-Margin Edition, ISBN 978-3-438-05224-7
* *Biblia Sacra Utriusque Testamenti Editio Hebraica et Graeca* (з *[[Novum Testamentum Graece]]*), ISBN 978-3-438-05250-6

Крытыка 
* Kelley, Page H, Mynatt, Daniel S and Crawford, Timothy G: The Masorah of Biblia Hebraica Stuttgartensia: Eerdmans, 1998
* Mynatt, Daniel S: The Sub Loco Notes in the Torah of Biblia Hebraica Stuttgartensia: Bibal Press, 1994
* Wonneberger, R: Understanding : Biblical Institute Press, 1984
* Würthwein, Ernst: The Text of the Old Testament, an Introduction to the Biblia Hebraica (2nd edition): SCM Press, 1995
* Introduction to the Massoretico-Critical Edition of the Hebrew Bible by C.D. Ginsburg

Катэгорыя:Кнігі 1977 году
Катэгорыя:Выданьні Бібліі
Катэгорыя:Габрэйская Біблія
Катэгорыя:Штутгарт